Jeg købte i 2013 to stk. telefoner på såkaldte smartaftaler, hvor Telenor så siden har trukket et fast beløb på vores konto hver måned. 

Midt i juni modtager jeg så en KREDITNOTA, hvoraf det fremgår, at de har trukket 200 kr. for meget, som jeg nu har tilgode. Jeg tænker ikke nærmere over det, end at jeg efter min ferie skal huske at tjekke, at pengene er blevet tilbagebetalt til samme konto som Telenor har trukket dem fra.

Mens jeg er bortrejst modtager jeg så et brev fra Telenors meget nære samarbejdspartner Advis, dateret den 25/6-2015, hvoraf det fremfår, at den anden SMART-aftale er misligeholdt med et skyldigt beløb på 115 kr. Ved overdragelsen til Advis er beløbet naturligvis steget betragteligt og er nu på 766,81 kr. Der ligger ligeledes et brev fra RKI, afsendt 8 hverdage senere, hvor jeg meddeles at jeg er registreret som dårlig betaler. 

Noget forundret over, at være registreret som dårlig betaler hos RKI baseret på et samlet TILGODEHAVENDE på 85 kr. Kontakter jeg Telenor. De bekræfter ganske hurtigt, at jeg ikke skylder dem nogle penge. Jeg får besked på, at jeg blot skal ringe til Advis og oplyse, at pengene er betalt, så vil sagen blive sendt tilbage til Telenor.. Men så nemt går det naturligvis ikke...

Hos Advis kræver de en kvittering for min indbetaling, hvis de skal kigge på sagen. Da jeg kontakter Telenor, for at høre om de kan hjælpe mig med en kvittering, skal jeg først forklare situationen mere end en gang, da det skaber meget forvirring hos Telenor hos "sagsbehandleren" at jeg er sendt til inkasso, når jeg ikke skylder dem nogle penge (!?). Han taler i øvrigt løbende med Advis om sagen

Langt om længe får jeg konklussionen: Alt ser fint ud hos Telenor - altså ingen problemer. Dog har de overdraget opkrævningen til Advis og kan derfor ikke længere "røre" sagen. Jeg vil dog blive stillet direkte igennem til Advis, for at få en afslutning på sagen. I følge Telenor kan Advis kigge i præcist det samme system som de kigger i - og hos Advis er de orienteret om mit tilgodehavende på den anden konto. 

Da jeg endelig bliver stillet igennem til Advis lyder beskeden dog, at de IKKE kan modregne saldoen mellem de 2 konti og at de derfor forstår det som om, at Telenor opretholder kravet. De kan i øvrigt ikke oplyse mig noget om, hvordan jeg får udbetalt mit tilgodehavende på de 200 kr. Derimod får jeg at vide, at den eneste måde at afslutte sagen på er at betale de 115 kr. der "mangler" på anden konto - også selvfølgelig også de 652 kr. i renter og gebyrer, som de nu har lagt oveni. 

Da jeg allerede har brugt 1½ time i telefonen på dette tidspunkt, må jeg se i øjnene, at det jeg oplever nok ikke er tilfældigt, men straffen for, at vi flyttede vores børns mobilabonnementer for et par måneder siden. Jeg vælger at betale "bøden" og har i øvrigt ingen illusioner om at jeg nogenside ser mine 200 kr. igen.

Jeg vil så heller ikke undlade at benytte lejligheden til at fortælle videre her - og alle andre steder, hvor snakken falder på teleselskabernes rådne moral - at Telenor foreløbigt må være topkandidat til prisen som dem med de absolut mest beskidte tricks.
__________

PS. Set i forhold til Telenors patetiske svar herunder, vil jeg blot oplyse at to af Caspers håbløse kollegaer allerede har brugt 1½ time på til at "forsøge at løse mit problem" - og i den forbindelse forklaret sagen videre til mindst to overordnede - alt imens jeg blev bedt om at vente i telefonen. Og hvis det ikke er nok til at overbevise dig om, at Telenors svar herunder blot er røgslør, der skal få det til at ligne at de har kundeservice, så overvej et øjeblik, om ikke Telenor mon godt kunne finde mig, ved fx at søge på mit fulde navn, hvis de ligepludselig fik reelle intentioner om at løse problemet. Jeg kan næsten ikke undgå at få kvalme....